KLASA: 021-02/21-01/01

URBROJ: 251-176-21-7

Zagreb, 31.8.2021.

**ZAPISNIK**

**3. sjednice Školskog odbora održane 31.8.2021.**

**Početak sjednice:** 18,30

**Prisutni članovi Školskog odbora:** Višnja Dianežević, Ivana Kujundžić, Marija Dianežević, Zvonimir Bulić

**Odsutni članovi Školskog odbora**: /

Sjednici je prisutan ravnatelj Vatroslav Gabrić

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 4 od ukupno 4 člana**) i za raspravu predlaže dnevni red iz poziva

te **dopunu** dnevnog reda točkom *4.* *Radni odnosi* i točkom *5. Davanje suglasnosti za zakup školskog prostora* dok dosadašnja točka 4. postaje točka 6. *Pitanja i prijedlozi*

**DNEVNI RED :**

1. Usvajanje zapisnika 2. sjednice Školskog odbora
2. Usvajanje polugodišnjeg financijskog izvještaja za 2021.
3. Izvješće o realizaciji Godišnjeg plana i programa rada škole i Kurikuluma za školsku godinu 2020./2021.
4. Radni odnosi
5. Davanje suglasnosti za zakup školskog prostora
6. Pitanja i prijedlozi

Predloženi dnevni red zajedno s dopunama prihvaćen je jednoglasno (4 glasa „za“) te se prelazi na raspravu po pojedinim točkama.

**Ad. 1. Usvajanje zapisnika 2. sjednice Školskog odbora**

Predsjednica Školskog odbora pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik.

**Ad. 2. Usvajanje polugodišnjeg financijskog izvještaja za 2021.**

Predsjednica Školskog odbora Višnja Dianežević navodi da je ispoštovan rok za predaju izvještaja 10. srpnja 2021.

**Zaključak:** Članovi Školskog odbora jednoglasno donose Odluku o usvajanju polugodišnjeg financijskog izvještaja za 2021.

**Ad. 3. Izvješće o realizaciji Godišnjeg plana i programa rada škole i Kurikuluma za školsku godinu 2020./2021.**

Predsjednica daje riječ ravnatelju. Ravnatelj daje uvodno obrazloženje po točki dnevnog reda.

Ravnatelj izlaže Izvješće. Izvješće čini dio ovog Zapisnika.

Po završetku izlaganja, predsjednica daje prijedlog na usvajanje.

**Zaključak:** Školski odbor je jednoglasno prihvatio Izvješće o realizaciji Godišnjeg plana i programa rada škole i Kurikuluma za školsku godinu 2020./2021.

**Ad. 4.** Radni odnosi

Predsjednica daje riječ ravnatelju. Ravnatelj daje uvodno obrazloženje po točki dnevnog reda.

Ravnatelj navodi kako smo dobili suglasnost Ministarstva znanosti i obrazovanja za nova zapošljavanja i dopunu satnice postojećim učiteljima.

**Zaključak:** članovi Školskog odbora jednoglasno su donijeli Odluku o zapošljavanju Tanje Huljak na radno mjesto učitelja njemačkog jezika na neodređeno, nepuno radno vrijeme.

**Zaključak:** članovi Školskog odbora jednoglasno su donijeli Odluku o zapošljavanju Filipa Svaline na radno mjesto učitelja tjelesne i zdravstvene kulture na neodređeno, nepuno radno vrijeme.

**Zaključak:** članovi Školskog odbora jednoglasno su donijeli Odluku o zapošljavanju Magdalene Kemec na radno mjesto vjeroučiteljice na određeno, puno radno vrijeme.

Ravnatelj navodi kako je u mjesecu srpnju proveden javni poziv za zapošljavanje pomoćnika u nastavi. Javni poziv je raspisao Grad Zagreb, a Osnovna škola ga je objavila. Tražili smo 4 pomoćnika putem javnog poziva.

**Zaključak:** članovi Školskog odbora jednoglasno su donijeli Odluku o zapošljavanju Ane Anić, Barbare Anić, Ana Marije Leder i Dijane Kralj na radno mjesto pomoćnika u nastavi, na određeno nepuno radno vrijeme do kraja školske godine 2021./2022.

**Ad. 5.** Davanje suglasnosti za zakup školskog prostora

Predsjednica daje riječ ravnatelju. Ravnatelj daje uvodno obrazloženje po točki dnevnog reda.

**Zaključak:** Školski odbor je jednoglasno donio Odluku o davanju suglasnosti za zakup školskog prostora plesnom klubu Barbara.

**Ad. 6.** Pitanja i prijedlozi

Ravnatelj je obavijestio članove Školskog odbora kako još uvijek nismo dobili nove vanjske članove.

Ravnatelj obavještava o organizaciji nastave u novoj školskoj godini, poslan je zahtjev za skraćenjem satova, no još se čeka odobrenje GU.

Gospodina Bulića zanima na koja pitanja je mjerodavna odgovoriti učiteljica redovne nastave, a na koja pitanja učiteljica iz Programa produženog boravka.

Ravnatelj objašnjava podjelu posla i zaduženja učiteljice razredne nastave u odnosu na učiteljicu iz Programa produženog boravka.

Gospodin Bulić navodi kako 2.b ulazi u školu u 8 i 40, a u sklopu su boravka – treba se obratiti pažnja da učenicima iz boravka ranije počinje nastava jer su tu od 7 sati.

Učiteljica Dianežević odgovara kako već od 7 ulaze u razred i kako je s njima dežurna učiteljica, a učenici to vrijeme mogu iskoristiti za obavljanje svojih zadataka ili obveza.

Učiteljica Dianežević pita je li ove školske godine odobrena terenska nastava, na što je ravnatelj odgovorio potvrdno.

Predsjednica Školskog odbora navodi kako imamo financijske probleme jer ne dobivamo na vrijeme novac od strane Osnivača.

Nije bilo drugih pitanja i prijedloga.

Predsjednica zaključuje sjednicu u 19,15 sati.

Zapisnik završava na trećoj (3) stranici.

|  |  |  |
| --- | --- | --- |
| Zapisničarka: |  | Predsjednica Školskog odbora: |
|  |  |  |
| Monika Sakoman |  | Višnja Dianežević |